Underskuddet blev i det seneste regnskabsår 358.000 kr. mod et mindre overskud på 23.857kr i 2014. Årets resultat kan ifølge Aalborg Karneval forklares med enormt dårligt vejr til børnekarneval samt eksplosiv udvikling i udgifter til blandt andet beredskab og rengøring. Aalborg Karneval oplevede fremgang på alle væsentlige områder og omsætningen i Aalborg Karneval er steget med over 14 pct., ligesom andelen af sponsorrater blev øget betydeligt (over 36 pct.), mens også entreindtægter er større end året før. Det lykkedes således Aalborg Karneval at sælge 37.000 loyalitetsarmbånd til karnevallet i maj 2015. Dette er absolut rekord. - Det er enormt ærgerligt, at vi kommer ud med et underskud. Men dette må ikke skygge for, at karnevallet fortsætter den positive udvikling. Vi følger i stort omfang forretningsplan, og vi er stolte over, at kunne vise fremgang på alle væsentlige parametre. Desværre skaber vi ikke et overskud da specielt børnekarnevallet skabte et større underskud pga. af det dårlige vejr, siger Reimar Ivang, der er talsmand for Aalborg Karneval.

Referat:
Aalborg Karneval giver et mindre underskud, viser netop fremlagt regnskab.